**LEVELEZŐ TAGOZAT**

Tanári mester MTN 1217L

Sportjátékok elmélete és szakmódszertana VII. (Kézilabda)

**Tantárgyi tematika és félévi követelményrendszer**

**Féléves tematika:**

1. konzultáció: A korszerű kézilabdázásban alkalmazott technikai elemek oktatása. A hibajavítás főbb szempontjai. A területvédekezés formái, oktatása.
2. konzultáció: Speciális felkészítés a sportág eredményes oktatására iskolai és egyesületi keretek között. Szabályismeret.
3. konzultáció: ZH írás! Tervezze meg egy meghívásos Kupa megrendezésének, lebonyolításának főbb lépéseit. Versenybírói ismeretek konkrét példán keresztül történő bemutatása.
4. konzultáció: Gyakorlati feladat bemutatása. Tehetségek felismerése, kiválasztása

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: kollokvium**

**Az értékelés módja, ütemezése:**

* vizsga típusa: kollokvium

***A vizsgára bocsátás feltétele***:

* Egy házi dolgozat megfelelt minősítésű (legalább 51%-os) teljesítése. Beadási határidő: április 27. A dolgozat anyaga: A hatosfal elleni támadás taktikai lehetőségei. Tervezze meg egy edzés anyagában a zárásokra épülő taktikai feladatok oktatását, gyakorlását.

A határidő elmulasztása, a dolgozat 51% alatti teljesítése a tantárgy félévi érvénytelenségét vonja maga után.

* ZH írás a 3. konzultáció alkalmával. A ZH 51% alatti teljesítése a tantárgy félévi érvénytelenségét vonja maga után.

***A kollokvium típusa***: szóbeli.

**Szóbeli vizsga témakörei:**

1. A sportágra jellemző technikai elemek ismerete, ezek oktatása, hibajavítás edzésen és iskolai sportkörön.
2. Védekezési rendszerek ismerete, oktatása edzésen és iskolai foglalkozásokon.
3. Páros és hármas kapcsolatok támadásban. Ezek oktatása edzésen és sportköri foglalkozásokon.
4. Támadásban alkalmazható taktikai feladatok különböző védekezési rendszerek ellen.
5. Támadási lehetőségek rendezetlen védelem ellen, egy konkrét feladat ismertetése, oktatása.
6. Emberelőnyben alkalmazható taktikai feladatok bemutatása mágnestáblán.
7. Szabaddobásoknál alkalmazható taktikai feladatok ismertetése, bemutatása mágnestáblán.
8. A szivacskézilabda specialitásai és bemutatása. Szabályismeret.
9. Kiválasztási alapelvek ismerete, tehetségek felismerése, segítése.
10. Szabályismeret. A játékvezetői, illetve a versenybírói tevékenység bemutatása.

**Az érdemjegy kialakításának módja:**

Az elégtelen írásbeli házi dolgozat, valamint elégtelen ZH dolgozat részeredmény kizárja a szóbeli vizsga megkezdésének lehetőségét.

**Felhasználható irodalom:**

BAUMBERGER, J. (szerk.) (2001): 704 kézilabda játék és gyakorlat. Dialog Campus Kiadó, Budapest-Pécs, 173. ISBN: 9789639123

SZABÓ J.(2004): Kézilabdázás. Technika. Taktika. Oktatás. JGYF Kiadó, Szeged, 266. ISBN: 963-9167-82-7.

JUHÁSZ I., KOVÁCS L., MOCSAI L. (2004): Kézilabda II. kötet. Papirusz Duola Kiadó, Budapest, 194. ISBN: 963 497 061 3.